Veit sydämen

Veit sydämen on laulaja Merja Rantamäen singlejulkaisu vuodelta 1977. Säestävää orkesteria johtaa Nacke Johansson.

Laulun säveltäjäksi on merkitty José Luis Perales, suomenkielisen sanoituksen on tehnyt Juha Vainio ja sovitus on Nacke Johanssonin. Laulun alkuperäinen nimi on ”Porque te vas” ja esittäjä Jeanette (1974), ja se on Carlos Sauran ohjaamasta elokuvasta Cria cuervos – korppi sylissä.

Rantamäen singlen julkaissut levy-yhtiö on Oy Finnlevy Ab ja singlen luettelotunnus on FS 35. Musiikkikustantaja on Fazer ja kappaleen kesto 3:15. Singlen kääntöpuolella on kappale nimeltä ”Sinulle rakas”. Vinyylisinglejä on valmistettu Suomessa.

Laulun ovat levyttäneet myös Marica (1977), Satu ja Vaahtopäät (1994), Arja Havakka (2002) ja Sinitaivas (2014).
Laulusta on kaksi muuta suomenkielistä versiota: Tuula Amberlan esittämä ”Korppi” (1992) ja Emma Salokosken ”Miksi sä meet” (2005).

Lähteet 
 Merja Rantamäki s. Veit sydämen (Finnlevy FS 35) 1977

Viitteet 

Merja Rantamäen kappaleet
Vuoden 1977 kappaleet
Juha Vainion sanoittamat kappaleet
Elokuvamusiikki